เวลาเราเอานิ้วสอด้ข้าไปในปากมดลูกแล้วจะมีก้อนเนื้อเป็นกลมปิดปากมดลูกไว้แปลว่าเราเป็นมะเร็งปากมดลูกไหมมันเป็นลักษณเหมือนก้อนกลมๆๆเหมือนเราเป็นริดสีดวงเลยค่ะ
สวัสดีค่ะ อาการของมะเร็งปากมดลูกได้แก่ มีเลือดออกจากช่องคลอดผิดปกติ มีเลือดเลือดออกเวลามีเพศสัมพันธ์ ตากขาวปนเลือดหรือหนอง ช่องคลอดมีกลิ่นผิดปกติ ปวดในช่องคลอดขณะมีเพศสัมพันธ์ และยังมีอาการอื่น ๆ ที่อาจเกิดขึ้นหากมีการลุกลามของเซลล์มะเร็งไปยังเนื้อเยื่ออวัยวะอื่น ๆ เช่น ปัสสาวะมีเลือดปน ปัสสาวะออกน้อย ท้องบวมจากการมีน้ำในช่องท้อง ปวดกระดูกบริเวณต่างๆ รวมถึงเบื่ออาหาร น้ำหนักลด เป็นต้นสำหรับอาการที่ บอกว่าคลำได้ก้อนที่ปากมดลูกนั้น มีสาเหตุได้หลายอย่างค่ะ ได้แก่- ก้อนเนื้องอกหรือติ่งเนื้อหรือซีสต์ของปากมดลูก- ก้อนเนื้องอกหรือติ่งเนื้อในโพรงมดลูกที่ยื่นโผล่พ้นปากมดลูก- อาจเป็นมดลูกหย่อนตัวหรือมดลูกต่ำทำให้คลำได้เหมือนก้อนเนื้องอกสำหรับมะเร็งปากมดลูกที่ กังวลว่าจะเป็นหรือไม่นั้น ส่วนใหญ่จะมีอาการดังกล่าวข้างต้นค่ะ แต่การคลำได้ก้อนก็มีโอกาสเป็นได้เช่นกันแต่ค่อนข้างน้อยค่ะดังนั้นแนะนำให้ไปพบสูติ-นรีแพทย์เพื่อตรวจภายในค่ะ เพราะการวินิจฉัยว่าเป็นมะเร็งปากมดลูกนั้นต้องอาศัยการตรวจภายในและการป้ายเอาเซลล์ที่ปากมดลูกหรือตัดชิ้นเนื้อที่ปากมดลูกไปตรวจทางพยาธิวิทยาค่ะ อีกทั้งการตรวจภายในจะช่วยตอบปัญหาเรื่องก้อนปากมดลูกของ ด้วยค่ะ